钦定古今图书集成/明伦汇编/氏族典/第474卷 > 《廖用贤尚友录》 > 戴弁
## 钦定古今图书集成/明伦汇编/氏族典/第474卷 > 《廖用贤尚友录》 > 戴弁

按《万姓统谱》：弁字士章，浮梁人。以教官擢礼科给事
中，累官广西参政。时黄萧养作寇，弁卒与贼遇，舣舟
登岸，据胡床谕之曰：“我戴参政也。我来抚安尔辈，宜
听吾言。”贼首环视曰：“果我公也。”遂麾众罗拜，密护弁
归。寻令参将武毅通谋斩萧养。捷闻，升左布政。